2.9.2022 г.
BG
Официален вестник на Европейския съюз
C 335 A/5
— опит в прилагането на промени, насочени към модернизиране на работните методи и процеси посредством технологии; — ръководни умения, способност за определяне и прилагане на нови стратегии, за определяне на бъдещите цели на дирекция „Иновации и информационни технологии“, за представяне и разясняване на очакваните резултати и за активно сътрудничество с другите дирекции; — мотивация и междуличностни умения; — способност за общуване, говорене пред публика, убеждаване и водене на преговори; — инициативност, проактивност и доказана способност за направляване и успешно осъществяване на промени; — способност да представлява интересите на дирекцията и на институцията на междуинституционално равнище.
По практически съображения и за да може процедурата за подбор да приключи възможно най-бързо, което е в интерес както на кандидатите, така и на институцията, събеседването ще се проведе на английски или френски език по избор на кандидата.
За кандидатите, чийто основен език е английски или френски, задоволителното владеене на друг официален език на Европейския съюз също ще бъде проверено по време на събеседването.
Освен това по време на събеседването ще бъде оценена способността за ефективно общуване на други официални езици на Европейския съюз (вж. точка 4).
За да се осигури най-висока степен на многообразие сред висшите ръководни кадри, при равностойни качества на няколко кандидати, които кандидатстват в рамките на една и съща категория (член 29, параграф 1, букви а), б) или член 29, параграф 2 в низходящ ред на приоритетност), ще се отдава предпочитание на кандидати жени или на кандидати, които биха могли да увеличат географското разнообразие сред висшите ръководни кадри на КР. 7.
Процедура на подбор 7.1.
Подаване на досиетата за кандидатстване Досиетата за кандидатстване се подават единствено по електронен път във формат pdf с обем не повече от 10 MB на следния адрес: Director-IIT@cor.europa.eu.
Кандидатите с увреждания, които ги възпрепятстват да подадат кандидатурата си онлайн, могат да изпратят кандидатурата си чрез препоръчано писмо с обратна разписка на следния адрес: Comité européen des régions, à l’attention du chef de l’unité Recrutement et carrière, rue Belliard/Belleardstraat 101, 1040 Bruxelles/Brussel, BELGIQUE/ BELGIË, като отбележат на плика „Confidentiel — avis de vacance — à ne pas ouvrir par le service courrier“, не по-късно от крайния срок, посочен в точка 7.2, като важи датата на пощенското клеймо.
В този случай кандидатите трябва да приложат към досиетата си удостоверение, издадено от упълномощен орган, в което се удостоверява статута им на лица с увреждания.
Освен това те се приканват да посочат писмено всяко обстоятелство, което считат за необходимо, с оглед улесняване на участието им в процедурата по наемане.
Всяка по-нататъшна комуникация между КР и тези кандидати ще се осъществява по пощата.
КР си запазва правото да поиска разяснения относно посочените по-долу удостоверителни документи.
В предмета на досието за кандидатстване трябва да се упомене номерът на обявлението за свободна длъжност (COR/AD 14/30 BIS/22), а самото досие трябва да включва: — мотивационно писмо (максимум 5 страници) на английски или френски език, датирано и подписано, в което следва да се посочи мотивацията на кандидата да поеме задълженията на директор на дирекция „Иновации и информационни технологии“, неговото разбиране за бъдещите предизвикателства, пред които ще бъде изправена дирекцията, изложени в мотивационното писмо, и неговите идеи за справяне с тези предизвикателства; — актуална автобиография (формат Europass); — клетвена декларация с дата и подпис (вж. формуляра в приложение I), потвърждаваща, че условията за допустимост, изброени в точка 4, са изпълнени; — контролния списък, изложен в приложение II, с дата и подпис; — копие на документ за самоличност; — копие на дипломата, изисквана за степента (вж. точка 4); — копие от документите, удостоверяващи професионалния опит, които дават възможност за проверка на опита на кандидата, в съответствие с условията, определени в точка 4; — приложение III, с дата и подпис.